**Ramura de măr**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ramura de măr

M-a trezit, - de dimineaţă

Ciocănind discret la geam

Ramura de măr, în floare

Pe-o rază dulce de soare,

Cu-a ei salbă de mărgean

Cât mai mândră-n noul an.

Am deschis uşor fereastra

Să răspund la provocare;

Era-n alb, toată-mbrăcată

Strălucind, înveşmântată,

Şi-n bucuria-mi, cea mare

I-am făcut cu drag urare:

- Bine-ai venit, rămurică

Ce-ai bătut la geam afară,

Plină de flori, să-mi aduci

Prin raze de soare dulci

Mireasma-ţi de primăvară

Cu frumseţea ei cea rară!

Tu-mi trezeşti dorul cel viu

Cum că totu-i spre-nnoire,

Că-n verde se primenesc

Şi că-n orice zi tot cresc,

Pomii pentru-a lor menire

Încă-un an pentru rodire!

Tu-mi re-aduci cu bucurie

Vestea bună-a dezvoltării,

Aşa cum Domnu-a gândit

Când la-nceput le-a zidit,

Prin planul sfânt al creării

'N scopul binecuvântării!

- Prea frumoasă rămurică

Ce mi-ai ciocănit în geam,

Inima-mi, ai re-nviorat-o...

Cu mireasm-ai întremat-o

Şi-alba salbă de mărgean

Ce ţi-ai pus şi-n acest an!

Şi pe-a timpului... trecere,

Ramură de flori frumoasă!

Când vei fi de roade plină

Cu mult soare-n zi senină,

Te-oi primi cu drag în casă

Cu fructe coapte la masă!

Flavius Laurian Duverna

10 iunie 2013